Krajevna skupnost Birčna vas

Birčna vas 1

8000 Novo mesto

**3. seja KS Birčna vas**

**Datum:** Svet se je sestal dne 13.03.2023, v prostorih OŠ Birčna vas, ob 18 uri.

**Prisotni na seji:** Majda Meštrić, Stane Žagar, Ciril Zupančič, Andrej Kastelic, Darja Marjanović, Matevž Kastelic, Urška Hrvatič ter tajnica Vesna Stanešić.

**DNEVNI RED**:

1. **Ugotovitev prisotnosti. ter pregled zapisnika 2. seje**
2. **Aktualni projekti**
3. **Predlogi za aktivnosti v letu 2023**
4. **Razno**

**Ugotovitve in sklepi**:

**Ad 1**

Na dnevni red ter na zapisnik 2. seje pripomb ni bilo, zato se sprejmeta v celoti. Prisotnost je 100%, in smo sklepčni.

**Ad 2**

**Predsednica je podala informacije o projektih, ki se trenutno izvajajo.**

* Rekonstrukcija ceste pri OŠ Birčna vas poteka po načrtih, čeprav malo zaostaja za zastavljeno časovnico. Za parkirišče, ki je tudi tam predvidno poteka urejanje potrebne dokumentacije. Zapisnike operativnih sestankov na gradbišču izvajalec pošilja tudi KS in so shranjeni v arhivu.
* Dela na kanalizacija Lakovnice potekajo po planu. Dela s strani KS spremlja Andrej Kastelic.
* Kanalizacija Vrh pri Ljubnu je v fazi pridobivanja gradbenega dovoljenja. Ciril sodeluje s pristojnimi. Sedaj manjka še soglasje Komunale, nato bo sledil postopek razpisa za izvajalca.
* Za razsvetljavo v Birčni vasi sta pregledala teren predstavnik MO NM g. Dular ter predsednica KS Majda Meštrić. Vsa potrebna dokumentacija je MO dostavljena s strani KS. Čakamo predlog rešitev s strani MO Nm, ki naj bi bila podana do sredine aprila letos.

**Ad3**

**Predlagane aktivnosti v letu 2023**

* Ob gradnji nove trafo postaje je del ceste na Kremenjaku poškodovan, oziroma v zelo slabem stanju. Ob tej priložnosti je bila izražena želja, da se cesta preplasti ob gradnji sodelovanjem vseh akterjev, kar je najbolj ekonomično. Glede na ocenjen predračun, ki znaša cca 35.000€ je sprejet dogovor financiranja in sicer: MO Nm 40% (cca 14.000€ preko RV pogodbe), Elektro 4.674,13€ (cca 13%), krajani 15% (cca 5.250€), KS razliko, oziroma cca 32% (cca 11.200 €).
* Predlagana je bila spremenjena prometna ureditev v Stranski vasi po cesti od kapelice pri gasilskem domu do spodnjega križišča. Promet bi potekal enosmerno, ostale ceste ostanejo dvosmerne. Člani sveta so se odločili, da zaenkrat ne sprejmemo odločitve, saj je najprej potrebno izvesti poizvedbo med krajani ali se s tem strinjajo. Zadolžita se Darja in Urška, da opravita anketo med krajani.
* Pogovarjali smo se še o postavitvi, oziroma nakupu prikazovalnika hitrosti, ki bi ga uporabljali za potrebe KS, logistiko pa bi nudili pristojni za promet SOU Dolenjske. Dobili smo informativno ponudbo, ki je zelo visoka. Pridobimo še dodatne informacije glede cene.
* Prireditev Pozdrav pomladi poteka po načrtih in je določena za 25.03.2023 ob 18h. Nastopili bodo učenci OŠ Birčna vas ter dramska skupina iz Pirnič. Za to priložnost se nabavijo vrtnice, za vsako udeleženko prireditve. Člani sveta so zadolženi za raznos vabil.
* ŠP Drage bi bilo potrebno urediti. Predlagano je, da se organizira akcija čiščenja. Sestavili bi vabilo in ga posredovali gospodinjstvom KS. Predvidena akcija bi bila v mesecu maju.
* Kot vsako letu bomo tudi letos izdali ŠUM sekvoj. Prispevke je potrebno pripraviti do 15.04.2023.
* Predlaga se, da se fotografija članov sveta izvoljenih za novo mandatno obdobje objavi v Šumu sekvoj, zraven se priloži še volilni izid. Predlagano je, da se spremeni format časopisa na A4 in preveri še ostalo za racionaliziranje stroškov izdaje, kar je bilo soglasno sprejeto.
* S strani krajanov je bila dana pobuda za ureditev makadamske poti v Stranski vasi proti Štebihu. Pridobili bomo popis materiala in strošek, za kar bo poskrbel Andrej, kar bo osnova za zbiranje ponudb in izbor izvajalca.

**Razno**

* Tudi letos je organizirana čistilna akcija in sicer 18.03.2023. Sodelovali bodo učenci šole, tudi Romi z Ruperč Vrha. Proučili bomo tudi možnost sodelovanja preko javnih del, za pobiranje odpadkov ob državni cesti kasneje. Ostali krajani bodo obveščeni po običajnih poteh o akciji.
* Predsednica in Andrej sta se udeležila sestanka na PU NM glede romske problematike. Kontaktni osebi na PU NM glede te problematike sta Željko Hvalec in Andrej Štefanič. Z njihove strani je bila izražena želja, da bi jih povabili na naš naslednji sestanek.
* Dobili smo ponudbo od agencije za varnost v prometu, da bi organizirali predavanje o varnosti v prometu in sicer skupaj s KS Uršna sela. Krajane bi obvestili o kraju in datumu predavanja preko FB in e-mailov.

Seja je bila zaključena ob 19.30

Zapisnik sestavila :Vesna Stanešič